Publication: Magyar Közlöny
Issue: MK-2009-187 (Year: 2009, Number: 187)
Era: 2004-2010
Section: Bizottság részére történõ bejelentési rendjérõl szóló 4/2009. (I. 10.) Korm. rendelet (a továb biak ban: 4/2009. (I. 10.)
Paragraph Index: 1268

(3) A pályázatok elbírálásáról emlékeztetõt, a pályázat nyerteseirõl a támogató által aláírt döntési listát kell készíteni. Az emlékeztetõ a pályázat elbírálásában részt vevõ személyek által a benyújtott pályázattal kapcsolatban tett fõbb hozzászólásokat, valamint a pályázat támogathatóságára vonatkozó javaslatait – a javaslatok indokaival együtt – rögzíti. A döntési lista tartalmazza a nyertes pályázók adatait, az elnyert költségvetésbõl nyújtott támogatás összegét és az ebbõl tárgyévben kifizetni tervezett összeget. A döntési lista e rendelet alkalmazásában kötelezettségvállalásnak minõsül. A döntési lista alapján kiadott támogatói okiratok vagy megkötött támogatási szerzõdések a támogatási döntés végrehajtásának tekintendõk, önmagukban nem jelentenek új kötelezettségvállalást.

Source: https://magyarkozlony.hu/hivatalos-lapok/5cc3d19258db0f0a800cbf99005c74ae65d70b37/dokumentumok/a9f97e91332fa51d899c57b5b63c3a5558272c9f/letoltes